Una galaxia irregulara es una galaxia que presenta ges d'estructura regulara ò discernibla. La màger part son de galaxias nanetas que son malaisadas de detectar en causa de sa talha pichona. Orbitan a l'entorn dei galaxias pus importantas (galaxias espiralas ò ellipticas). I son somesas a d'ondas de compression causadas per la gravitacion qu'entraïnan una destabilizacion dei nebulosas e donc una formacion importanta d'estelas. Ansin, la màger part deis estelas situadas dins una galaxia irregulara son sovent jovas.